Javorník

Javorník, Perlo de Riĥleba montaro estas malnovepoka, de multaj mitoj ŝpinita limregiona urbo en Ĉeĥio, situanta en lokoj, kie la plata Vidnava ebenaĵo abrupte transiras en Travná-n montetaron, la plej nordan subtutaĵon de Riĥleba montaro. La supra parto de Javorník ankoraŭ troviĝas en profunda valo de la samnomata rojo, kiu kondukas en najbarajn, sub administradon de Javorník falantaj montarajn vilaĝojn Travná kaj Zálesí. La centra parto de Javorník kaj la malsupra parto nomata Javorník Ves jam situas sur ebenaĵo. Al Javorník apartenas ankoraŭ vilaĝetoj Bílý Potok kaj Horní Hoštice. Vivas ĉi tie  ().

Belega dominaĵo de la urbo estas kruta Jánský vrch (345 m), sur kiu staras impona kastelo Jánský Vrch. La unuaj skribmencioj devenas el la jaro 1291, sed estas klare, ke Javorník estiĝis pli baldaŭ. En pasinteco kaj nuntempe Javorník estis kaj estas kultura kaj aŭtonomia centro de la tuta ĉirkaŭaĵo. Inter la plej signifajn konstruaj memorigaĵoj apartenas jam menciita kastelo Jánský Vrch komune kun belega kastelparko, tombeja preĝejo de sankta Kruco el la 13-a jarcento kaj preĝejo de La plej sankta Triopo el 1725. En la placo, proklamita urba memoriga zono, konserviĝis kelke da urbanaj domoj kun urbodomo.

 Partoj de municipo 
 Javorník (katastra teritorio (k. t.) Javorník-město kaj Javorník-ves)
 Bílý Potok (k. t. Bílý Potok)
 Horní Hoštice (k. t. Horní Hoštice kaj Hundorf)
 Travná (k. t. Travná u Javorníka)
 Zálesí (k. t. Zálesí u Javorníka)

 Turismo 
En la ĉirkaŭaĵo estas markita granda kvanto de turismaj vojoj kaj ciklovojoj, kiuj kondukos la vizitanton tra belega naturo de Riĥleba montaro. Dum kelke da minutoj oni povas viziti malnovepokajn polajn urbojn Zloty Stok, Paczków aŭ Otmuchów aŭ ekz. grandegan Otmuchowan lagon.

Proksime de Javorník, en la t.n. Urba arbaro, vizitanto povas trovi kapelon de sankta Antonio, unikan rokrigardejon nomata Diablaj predikejoj. Sur ambaŭ deklivoj de Kankra valo staris en la pasinteco du gardoburgoj - Pustý zámek kaj Riĥleba burgo.

Kankra valo () estas naturrezervejo reg. n-ro 1964 situanta netutaj 3 km sudsudokcidente de urbo Javorník. En ĝi menciindas la Predikejoj de diablo.

Belvedero Borůvková hora troviĝas sur samnomata montopinto en Riĥleba montaro.

 Loĝantaro 

 Pluaj fotoj 


Kategorio:Municipoj en distrikto Jeseník
Kategorio:Urboj en distrikto Jeseník
Kategorio:Urboj en Ĉeĥa Silezio
Kategorio:Setlejoj en Riĥleba montaro
Kategorio:Setlejoj en Vidnava malaltebenaĵo
Kategorio:Setlejoj sur landlimo de Ĉeĥio kaj Pollando